Marcel Decombis

De Marcel Decombis, gebuer den 23. Dezember 1916 zu Gentilly bei Paräis, a gestuerwen den 10. September 2003 zu Bréissel, war e Pedagog, Auteur a Matgrënner vun der éischter Europäescher Schoul zu Lëtzebuerg souwéi hiren éischten Direkter.

 Seng Karriär
De Marcel Decombis war zu Douai bei Lille am Kolléisch. Fir seng Leeschtunge beim Baccalauréat krut hien den zweete Präis an der Philosophie (op ganz Frankräich bezunn). Op der Sorbonne huet hien du Germanistik studéiert. Am Zweete Weltkrich koum hien an en Aarbechtslager zu Neubrandenburg. Nom Krich huet hien zu Paräis a verschidde Schoule Course ginn.

Wéi 1952 d'CECA geschaf gouf, huet de Jean Monnet hien op Lëtzebuerg komme gelooss, an hien a sengem Cabinet ugestallt. Do huet hien 1953, zesumme mam Albert van Houtte, déi éischt Europäesch Schoul gegrënnt. 1960 huet hien zousätzlech d'Europäesch Schoul zu Varese an Italien opgebaut. Méi spéit, bis zu senger Pensioun mat 63 Joer, huet hien nach an der Direktioun vun der Europäescher Schoul zu Bréissel geschafft.
De Marcel Decombis war 2003 zu Lëtzebuerg als Festriedner dobäi, wéi d'Europäesch Schoul vu Lëtzebuerg hiert 50-järegt Jubiläum gefeiert huet.
 Um Spaweck 
 Europäesch Schoulen
 Conseil Supérieur des Elèves (COSUP)
 European Schools Alumni Online Community
 Sproochofdeelungen an den Europäesche Schoulen

Kategorie:Gebuer 1916
Kategorie:Gestuerwen 2003
Kategorie:Franséisch Enseignanten